2. pielikums
Valsts kases atklāta konkursa
“Ekspertu pakalpojums resoru pievienošanas procesa nodrošināšanai
[bookmark: _GoBack]valsts pārvaldes vienotā pakalpojumu centra
centralizēto pakalpojumu saņemšanai”
(iepirkuma identifikācijas Nr. VK 2024/02/ANM) nolikumam


TEHNISKĀ SPECIFIKĀCIJA
atklātam konkursam “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai”
(iepirkuma identifikācijas Nr. VK 2024/02/ANM) (turpmāk – Konkurss)

IEVADS 
Tehniskā specifikācija raksturo Pasūtītāja definētos līguma “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai”  nepieciešamos pakalpojumus. 
Atbilstoši 2023. gada 4. jūlija Ministru kabineta rīkojumam Nr. 404 "Par konceptuālo ziņojumu "Par vienotā pakalpojumu centra izveidi valsts pārvaldē""[footnoteRef:2] uzsākta finanšu grāmatvedības un personāla lietvedības funkciju centralizācija un standartizācija ar mērķi veicināt efektivitāti, digitālo transformāciju un valsts līdzekļu optimizāciju, panākot valsts pārvaldes kā vienotas organizācijas darbības nodrošināšanu. [2:  https://likumi.lv/ta/id/343404] 

Valsts kase īsteno Eiropas Savienības Atveseļošanas un noturības mehānisma plāna investīcijas 2.1.2.1.i. “Pārvaldes centralizētās platformas un sistēmas” projektu Nr. 2.1.2.1.i.0/1/23/I/VARAM/009 “Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” [footnoteRef:3] (turpmāk – Projekts), kura ietvaros ir paredzēts uzsākt ministriju un tās padotības iestāžu (turpmāk – Resoru) pievienošanās procesu valsts pārvaldes vienotā pakalpojumu centra (turpmāk –VPC) pakalpojumu saņemšanai un ieviešanai centralizētā platformā valsts tiešās pārvaldes iestādēm.  [3:  https://likumi.lv/ta/id/343249-par-eiropas-savienibas-atveselosanas-un-noturibas-mehanisma-plana-2-komponentes-digitala-transformacija-2-1-2-r-reformas] 

Lai nodrošinātu Resoru pievienošanu valsts pārvaldes VPC un vienotu un standartizētu pakalpojumu ieviešanu centralizētā platformā, nepieciešams ekspertu ārpakalpojums - divi eksperti ar kompetenci grāmatvedības uzskaites un procesu jomā, divi eksperti ar kompetenci personāla lietvedības un atlīdzības jomā, viens eksperts ar kompetenci datu pārvaldības un analītikas jomā, kuru pakalpojumi tiek iepirkti atsevišķas iepirkuma daļās. Speciālistu sadarbību katra darba uzdevumā koordinēs Pasūtītājs. 

Darba uzdevumu sadalījums starp iesaistītajiem Izpildītājiem:
GU – eksperti ar kompetenci grāmatvedības uzskaites un procesu jomā
PL – eksperti ar kompetenci personāla lietvedības un atlīdzības jomā
DA - eksperts ar kompetenci datu pārvaldības un analītikas jomā


	Punkts
	Uzdevums
	GU
	PL
	DA

	3.
	Resoru pievienošanās procesa nodrošināšana
	X
	X
	X

	3.1.
	Eksperti  ar kompetenci grāmatvedības uzskaites un procesu jomā (2 eksperti)
	X
	
	

	3.2.
	Eksperti ar kompetenci personāla lietvedības un atlīdzības jomā (2 eksperti)
	
	X
	

	3.3.
	Eksperts ar kompetenci datu pārvaldības un analītikas jomā  (1 eksperts)
	
	
	X

	4.
	Darba organizācija
	X
	X
	X



Vispārīga informācija
Ministru kabineta 2023. gada 27. jūnija sēdes tika apstiprināts konceptuālais ziņojums "Par vienotā pakalpojumu centra izveidi valsts pārvaldē"  (turpmāk – konceptuālais ziņojums), kas paredz vairāku valsts pārvaldes atbalsta funkciju centralizāciju un standartizāciju VPC. Ministru kabineta atbalstītais risinājums paredz centralizēt finanšu grāmatvedības un standartizēt personāla lietvedības, budžeta plānošanas un finanšu vadības funkcijas, ieviešot vienotas informācijas sistēmas un pārceļot speciālistus (finanšu grāmatvedībā) uz VPC šo procesu nodrošināšanai. Priekšnoteikumi VPC izveidei un attīstībai tiek īstenoti Atveseļošanas un noturības mehānisma plāna  investīcijas 2.1.2.1.i "Pārvaldes centralizētās platformas un sistēmas" ietvaros. 
Projekta mērķis ir izveidot vienotu platformu grāmatvedības un personāla lietvedības, budžeta plānošanas un finanšu vadības jomā, koplietošanas pakalpojumu nodrošināšanai VPC, kas ilgtermiņā sniegs iespēju gan būtiski uzlabot datu tālākizmantošanu, gan virzīties uz administratīvo funkciju efektivitāti. Viena no Projekta aktivitātēm ir uzsākts resoru pievienošanās process atbilstoši konceptuālā ziņojumā apstiprinātajam grafikam (skat. 1. tabula Plānotais Resoru pievienošanās plāns VPC), nodrošinot tiešās pārvaldes iestādēm vienoto un standartizēto pakalpojumu ieviešanu un saņemšanu centralizētā platformā VPC ietvaros, tādejādi sekmējot Projekta un konceptuālā ziņojuma mērķu un rādītāju sasniegšanu.

1. tabula Plānotais Resoru pievienošanās plāns VPC*
	Resors
	Iestāžu skaits[footnoteRef:4] [4:  2023.gada dati ] 

	Pievienošanās process
	VPC pakalpojumu saņemšanas datums

	Veselības ministrijas
	10
	2024.gads
	2025.gada 1.janvāris

	Zemkopības ministrijas
	7
	2024.gads
	2025.gada 1.janvāris

	Vides un reģionālā attīstības ministrijas
	6
	2024.gads
	2025.gada 1.janvāris

	Klimata un enerģētikas ministrijas
	1
	2024.gads
	2025.gada 1.janvāris

	Ekonomikas ministrijas
	7
	2024.gads
	2025.gada 1.janvāris

	Kultūras ministrijas
	26
	2025.gads
	2026.gada 1.janvāris

	Izglītības un zinātnes ministrijas
	33
	2025.gads
	2026.gada 1.janvāris

	Tieslietu ministrijas
	13
	2025.gads
	2026.gada 1.janvāris

	Labklājības ministrijas
	11
	2026.gads
	2027.gada 1.janvāris

	Ārlietu ministrijas
	1
	2026.gads
	2027.gada 1.janvāris

	Iekšlietu ministrijas
	13
	2026.gads
	2027.gada 1.janvāris


* Resoru pievienošanās secība un iestāžu skaits var mainīties un tikt precizēts. 
Resoru pievienošanas procesa nodrošināšana
Saskaņā ar Pasūtītāja atsevišķiem darba uzdevumiem un sadarbībā ar Pasūtītāja ekspertiem veikt Resoru pievienošanu VPC un centralizētā grāmatvedības uzskaites un personāla lietvedības IS pakalpojuma ieviešanu, tai skaitā piedalīties pārejā no resoru esošajām grāmatvedības uzskaites sistēmām uz centralizētā platformā nodrošināto vienoto risinājumu grāmatvedības un personāla lietvedības jomā, kā rezultātā tiks nodrošināts centralizēts, vienots un standartizēts grāmatvedības uzskaites un personāla lietvedības informācijas sistēmas (turpmāk - IS) pakalpojums pievienotajiem Resoriem un tiks radīti priekšnoteikumi, lai  turpinātu, attīstītu un izvērstu centralizētu pakalpojumu sniegšanu valsts pārvaldes iestādēm saskaņā ar centralizētās funkcijas vai koplietošanas pakalpojuma attīstības plāniem un nodrošinātu šo plānu izpildi.
Pakalpojumu ietvaros iepirktie eksperti savstarpēji sadarbojas, lai nodrošinātu definēto darba uzdevumu izpildi sadarbībā ar Pasūtītāju.

Eksperti  ar kompetenci grāmatvedības uzskaites un procesu jomā (2 eksperti) 
Pakalpojuma apraksts:
Pakalpojums nepieciešams, lai veiktu standartizēto finanšu grāmatvedības procesu (turpmāk - Grāmatvedības procesi):
· finanšu aktīvu uzskaite;
· ilgtermiņa nefinanšu ieguldījumu un krājumu uzskaite;
· saistību un izdevumu uzskaite;
· prasību un ieņēmumu uzskaite;
· saistību pret darbiniekiem par darba samaksu uzskaite;
· finanšu pārskatu sagatavošana;
pielāgošanu un definēšanu katra Resora specifiskajiem darījumiem un procesiem, to ieviešanu Resoros un Valsts kasē, lai nodrošinātu vienotu un standartizētu pakalpojumu saņemšanu centralizētā platformā. 

Iepirkuma līguma izpildes ietvaros veicamie darbi

1. Identificēt ierobežojumus standartizēto Grāmatvedības procesu ieviešanai ņemot vērā konkrētā Resora funkciju, procesu un darījumu specifiku, pielāgot un papildināt Grāmatvedības procesus Resoru specifisko procesu, funkciju un darījumu uzskaitei, veikt izmaiņu dokumentēšanu un prezentēšanu Valsts kases ekspertiem un Resoriem.
2. Balstoties uz identificētajiem Resoru specifiskajiem darījumiem un to uzskaiti, dokumentēt, apkopot un sniegt priekšlikumus nepieciešamajām izmaiņām, papildinājumiem ar grāmatvedības uzskaiti saistītajos dokumentos, piemēram, grāmatvedības uzskaites kārtībā.
3. Sadarbībā ar Valsts kases un Resoru ekspertiem veikt standartizēto un pielāgoto Grāmatvedības procesu ieviešanu Resoros.
4. Sniegt priekšlikumus nepieciešamajām izmaiņām un turpmākajām darbībām standartizēto Grāmatvedības procesu ieviešanas ierobežojumu mazināšanai, tai skaitā norādot nepieciešamās izmaiņas normatīvo aktu redakcijās, to saistību ar citiem normatīvajiem aktiem, un pamatojot nepieciešamās izmaiņas ar starptautisko praksi vai citviet ieviestiem un efektīvi strādājošiem finanšu grāmatvedības uzskaites procesiem.
5. Sadarbībā ar Valsts kases un Resoru ekspertiem nodrošināt sadarbību ar resoriem pievienošanas projekta īstenošanā, piedalīties sanāksmēs un darba grupās ar Resoriem, sagatavojot prezentācijas sanāksmēm par Procesu ieviešanu, pievienošanās plāna gaitu, veicināt Resoru izpratni par informācijas sistēmās balstītu procesu realizēšanas nozīmību, u.c.
6. Konsultēt Valsts kases ekspertus jautājumos, kas saistīti ar Grāmatvedības procesu pielāgošanu, ieviešanu un Resoru pievienošanu centralizētajam grāmatvedības uzskaites pakalpojumam un centralizētā IS izmantošanai.
7. Ņemot vērā Projekta sasniedzamos rezultātus, ekspertu pakalpojuma darba uzdevumi, darba izpildes gaitā, var tikt detalizēti un papildināti.

Eksperti ar kompetenci personāla lietvedības un atlīdzības jomā (2 eksperti)

Pakalpojuma apraksts:

Pakalpojums nepieciešams, lai veiktu standartizēto personāla lietvedības procesu un atlīdzības (turpmāk – Personāla procesi):
· iecelšanas/ pieņemšanas administrēšana;
· izmaiņu nodarbinātības gaitā administrēšana;
· atbrīvošanas administrēšana;
· papildu samaksas administrēšana;
· prombūtņu administrēšana;
· ieturējumu administrēšana;
· darba laika uzskaite;
· uzņēmuma līguma vai autoratlīdzības līguma administrēšana;
· personāla pārskatu iesniegšana, izziņu izsniegšana un informācijas sniegšana;
· personāla dokumentu glabāšana;
pielāgošanu Resora specifiskajiem procesiem, to ieviešanu Resoros un Valsts kasē, lai nodrošinātu vienotu un standartizētu pakalpojumu saņemšanu centralizētā platformā.


Iepirkuma līguma izpildes ietvaros veicamie darbi:
1. Identificēt un pielāgot ierobežojumus standartizēto Personāla procesu ieviešanai, ņemot vērā konkrētā Resora procesu specifiku, dokumentēt un prezentēt Valsts kases ekspertiem un Resoriem.
2. Sniegt Resoriem priekšlikumus efektīvai esošo procesu optimizēšanai, lai nodrošinātu efektīvāku datu plūsmu personāla lietvedības IS. 
3. Sniegt priekšlikumus efektīvām normatīvo aktu izmaiņām (ja tādas nepieciešamas), pamatojot ar starptautisko praksi vai citviet ieviestiem un efektīvi strādājošiem personāla lietvedības un atlīdzības uzskaites procesiem,
4. Sadarbībā ar Valsts kases un Resoru ekspertiem nodrošināt sadarbību ar resoriem pievienošanas projekta īstenošanā, piedalīties sanāksmēs un darba grupās ar Resoriem, sagatavojot prezentācijas sanāksmēm par Personāla procesu ieviešanu, pievienošanās plāna gaitu, veicināt Resoru izpratni par informācijas sistēmās balstītu procesu realizēšanas nozīmību, u.c.
5. Sadarbības nodrošināšana (pārstāvēt Pasūtītāja viedokli, rakstiski iegūt un apkopot informāciju u.c.) ar iestādēm (Finanšu ministrija, Valsts kanceleja), kas ir atbildīgas par atlīdzības politiku valsts pārvaldē.
6. Ņemot vērā Projekta sasniedzamos rezultātus, ekspertu pakalpojuma darba uzdevumi, darba izpildes gaitā, var tikt detalizēti un papildināti.


Eksperts ar kompetenci datu pārvaldības un analītikas jomā (1 eksperts)

Pakalpojuma apraksts: 
Nodrošināt datu pārvaldību un analītiku jautājumu risināšanu, priekšlikumu sagatavošanu Resoru pārejai no esošajām grāmatvedības uzskaites sistēmām uz centralizētā platformā nodrošināto vienoto risinājumu grāmatvedības un personāla lietvedības jomā pakalpojumu saņemšanai.
 
Iepirkuma līguma izpildes ietvaros veicamie darbi: 
1. Uzraudzīt datu migrācijas procesu no Resoru esošajām grāmatvedības uzskaites sistēmām uz centralizēto, vienoto grāmatvedības un personāla lietvedības risinājumu (resursu vadības sistēma Horizon), sniedzot Valsts kases ekspertiem priekšlikumus datu pārvaldības jomā un problēmsituāciju risināšanā.
2. Izstrādāt priekšlikumus datu plūsmu (komunikācijas kanālu un tehnisko risinājumu) organizēšanai, t.sk. datu integrācijai ar ārējiem datu resursiem (piemēram, Elektronisko iepirkumu sistēma, Elektroniskās deklarēšanas sistēma u.c.).
3. Izstrādāt priekšlikumus automatizācijas līmeņa pilnveidošanai gadījumos, kad VPC pievienotās iestādes esošās datu plūsmas ir neefektīvas (manuālas), vai neatbilst VPC tehnoloģiskajiem risinājumiem.
4. Balstoties uz starptautisko praksi vai biznesa vidē vai valsts pārvaldē izstrādātiem piemēriem, sniegt datos balstītus priekšlikumus grāmatvedības datu pārvaldības, analīzes un biznesa inteliģences risinājumiem.
5. Izpildītājs pēc Pasūtītāja pieprasījuma sniedz pakalpojumu – Valsts kases darbinieku konsultācija datu analīzes un analītikas pakalpojuma priekšmeta jautājumos.
6. Ņemot vērā Projekta sasniedzamos rezultātus, eksperta pakalpojuma darba uzdevumi, darba izpildes gaitā, var tikt precizēti un papildināti.
Darba organizācija:

1. Izpildītāji darba uzdevumu izpildi veic pēc Pasūtītāja pieprasījuma, vienojoties un Pasūtītajam saskaņojot darbu izpildei nepieciešamo stundu skaitu, veidu un izpildes termiņus.
2. Izpildītāji ar Pasūtītāju vienojas par katra darba uzdevuma saskaņošanas un pieņemšanas kārtību.
3. Visi darba uzdevumi tiks reģistrēti Pasūtītāja projektu pārvaldības sistēmā (Redmine), uzdevumu precizēšana, saskaņošana un risināšana tiek veikta izmantojot Pasūtītāja projektu pārvaldības sistēmu vai citā Pasūtītāja noteiktā vietā.
4. Lai nodrošinātu kvalitatīvu komunikāciju un lēmumu pieņemšanu, Izpildītāji un Pasūtītājs darbu realizācijas laikā var rīkot kopējās sanāksmes vienojoties par izskatāmajām tēmām, sanāksmes datumu un formātu, kurās piedalīsies kompetenti un pilnvaroti pušu pārstāvji, pēc nepieciešamības pieaicinot Resoru pārstāvjus.
5. Pakalpojuma sniedzēja sagatavotajiem dokumentiem un to saturam jābūt pamatotiem, atbilstošiem normatīvo aktu prasībām un izstrādātiem, ja ir nepieciešams, izmantojot tiesību aktu interpretācijas metodes, ar atsaucēm uz izmantotajiem normatīvajiem aktiem, judikatūru un tiesu praksi.
6. Eksperts iesniedz konfidencialitātes apliecinājumu, apliecinājumu par interešu konflikta neesamību un Neatkarības un objektivitātes apliecinājumu Pakalpojuma līgumā noteiktajā kārtībā. Gadījumā, ja Pretendents nomaina kādu piedāvājumā iesniegto ekspertu, Pretendents nodrošina jaunā eksperta atbilstību iepirkuma nolikuma. Izpildītājs ne vēlāk kā 2 (divu) darba dienu laikā iesniedz nozīmētā eksperta kvalifikācijas pieredzes apliecinošus dokumentus Pasūtītājam no iepriekš minētās informācijas saņemšanas.
















18.01.2024.
